cyanic-selkie/wikianc huggingface dataset:
Սանսա Սթարք
«A Storm of Swords»
Սանսան սկսում է մտերմանալ Մարգարիի և նրա տատիկի՝ Օլեննա Թայրելի, հետ։ Սանսային առաջարկում են ամուսնանալ Լորաս Թայրելի հետ և փախչել Լենիստերներից։ Սակայն պլանը ձախողվում է, երբ Թայվինը ստիպում է Սանսային ամուսնանալ Թիրիոնի հետ։ Թիրիոնը հրաժարվում է լիակատար ավարտել ամուսնությունը մինչ Սանսան չհամաձայնի։ Ջոֆրիի հարսանիքի ժամանակ վերջինիս թունավորում են, և Սերսեյը հրամայում է և՛ Թիրիոնին, և՛ Սանսային ձերբակալել։ Սակայն Դոնթոսը փրկում է նրան այդ քաոսից։ Ավելի ուշ Փիթեր Բեյլիշը սպանում է Դոնթոսին։ Պարզվում է, որ Փիթեր Բեյլիշը հանդիսանում է մայրաքաղաքում տեղի ունեցող բոլոր ինտրիգներում գործող անձ։ Հենց Բեյլիշն է տրամադրել Մարգարիի տատիկին թույն Ջոֆրիին սպանելու համար։ Բեյլիշը տանում է Սանսային Վեյլ և ներկայացնում է նրան որպես իր ապօրինի դուստր Ալայն Սթոն։ Վեյլում էր նաև Սանսայի մորաքույր Լիզա Արենը, ով արդեն ամուսնացել էր Բեյլիշի հետ։ Լիզան հրաժարվում է Սանսային ամուսնացնել իր հիվանդոտ տղայի՝ Ռոբերտի հետ։ Լիզան փորձում է սպանել Սանսային, երբ տեսնում է որ Լորդ Բեյլիշը փորձում է համբուրել Սանսային։ Սակայն Բեյլիշը փրկում է աղջկան և սպանում Լիզային։
«A Feast for Crows»
Լիզայի մահից հետո Սանսան դառնում է Էյրիի տանտիրուհին և շարունակում է ձևանալ որպես Բեյլիշի ապօրինի դուստր։ Բեյլիշը հաջողությամբ հաշտեցնում է Վեյլի լորդերին, ովքեր մեղադրում էին Բեյլիշին Լիզայի մահվան մեջ։ Այնուհետև Բեյլիշը պատմում է Սանսային իր պլանների մասին։ Ըստ այդ պլանների Բեյլիշը պետք է ամուսնանար Սանսայի հետ Վեյլի ժառանգի համար։ Սանսան Ռոբին Արենին մայրություն է անում՝ խնամելով նրան Լիզայի մահից հետո։
Հինգերորդ եթերաշրջան
Այստեղ Բեյլիշը համոզում է Սանսային ամուսնանալ Ռամսեյի հետ։ Սանսան դժկամությամբ էր վերաբերում այդ ամուսնությանը, քանզի Ռամսեյի հայր՝ Ռուսը անձամբ սպանել էր Ռոբին՝ Սանսայի եղբորը։ Սակայն Բեյլիշը համոզում է նրան, որ այդ ամուսնությունը կտա Սանսային հնարավորություն վրեժ լուծել Բոլտոններից։ Վինթերֆելի գնալու ճանապարհին նրանք հանդիպում են Բրիեն Տարթին, ով երդում էր տվել Քեթիլին ապահովել Սանսա Սթարքի անվտանգությունը։ Այս իսկ պատճառով Բրիենը փորձում է համոզել Սանսային գնալ իր հետ։ Բրիենը հետևում և ուղեկցում է Սանսային մինչև Վինթերֆել։ Սանսան շուտով բացահայտում է Ռամսեյի սադիստական էությունը, որն առավել ի հայտ է գալիս այն ժամանակ, երբ Սանսան տեսնում է Թեոն Գրեյջոյին (Ռիք), ով էլ ենթադրաբար սպանել էր Սանսայի եղբայրներ Բրանին և Ռիքոնին։ Երբ հենց իրենց հարսանիքի գիշերը Ռամսեյը բռնաբարում է Սանսային, Սանսան խնդրում է Ռիքին օգնության ազդակ ուղարկել Բրիենին։ Չնայած, որ Ռիքը չէր ցանկանում զայրացնել Սանսա Ռամսեյին, նա պատմում է Ռամսեյին Սանսայի մտադրության մասին։ Զայրացած Սանսան դիմագրավում է Ռիքին, ով պնդում է, որ իրականում ինքը չի սպանել Սանսայի երկու եղբայրներին։ Մինչդեռ Բոլտոնները պատրաստվում էին կռվել Ստանիս Բարատեոնի դեմ, Սանսան կրկին ազդակ է ուղարկում Բրիենին, չնայած, որ վերջինս արդեն գնացել էր Ստանիսին սպանելու։ Տեսնելով, որ օգնություն չկա՝ Սանսան փորձում է վերադառնալ սենյակ, սակայն նրան բռնում է Ռամսեյի հոգեկան սիրեկանը՝ Միրանդան, ով սպառնում է վնաս հասցնել Սանսային։ Վերջապես Թեոնը վրա է հասնում և սպանում Միրանդային։ Վախենալով Ռամսեյից՝ թե՛ Սանսան, թե՛ Թեոնը ցած են նետվում Վինթերֆելի պարիսպներից։
Ծանոթագրություններ
Կատեգորիա:Կերպարներ այբբենական կարգով Կատեգորիա:Սառույցի և կրակի երգը Կատեգորիա:Անգլերեն հեռուստասերիալներ Կատեգորիա:Ջորջ Մարթին Կատեգորիա:«Սառույցի և կրակի երգը» գրքի կերպարներ
Առևանգում (մուլտֆիլմ)
Առևանգում (Похищение), կարճամետրաժ անիմացիոն մուլտֆիլմ, որը նկարահնվել է 2006 թվականին, «Փիքսար» ստուդիայում։ Այն յոթ անգամ Օսկարի մրցանակի արժանացած Գարի Ռայդստրոմի դեբյուտային աշխատանքն է։ 2007 թվականի հունվարի 23 առաջադրվել է «Օսկար» մրցանակի` «Օսկար լավագույն անիմացիոն կարճամետրաժ ֆիլմի համար» անվանակարգում։ Առաջին անգամ ցուցադրվել է 2007 թվականի հուլիսի 28-ին` նախորդելով Ռատատույ լիամետրաժ մուլտֆիլմին։
Սահմանափակ դիտումն անց է կացվել ավելի շուտ` Չիկագոյի 42-րդ միջազգային կինոփառատոնում ։
Սյուժե
Ստյուն երիտասարդ անմոլորակային է, որը քննություն է հանձնում մարդկանց առևանգման վերաբերյալ։ Նա պետք է առևանգի քնած ֆերմերին։ Նրա աշխատանքին ուշադիր հետևում է հրահանգիչ պարոն Բին ։ Ստյուի դիմաց դրված է բազմաթիվ փոխարկիչներով հսկայական հեռակառավարման վահանակը, որը ղեկավարում է վերամբարձ ճառագայթը։ Չիմանալով որ փոխարկիչը սեղմել` Ստյուն քնած ֆերմերին մի քանի անգամ խփում է իր տան պատերին։ Յուրաքանչյուր սխալը վերահսկիչը գրանցում է նոթատետրում։
Ստյուն հուսահատվելով սկսում է թմբկահարել փոխարկիչները` ֆերմերին ստիպելով խփվել պատերին, հատակին և առաստաղին։ Վերջապես Ստյուին հաջողվում է նշան բռնել պատուհանին, և նա, հաղթանակած նայելով վերահսկիչին, սկսում է բարձրացնել ֆերմերին թռչող ափսեի մոտ։ Քնած ֆերմերը գրեթե հասել է ափսեին, բայց Ստյուն մտածելով, թե գործն արված է և չսպասելով, որ դիտանցքը փակվի, բաց է թողնում ղեկավարող փոխարկիչը։ Ճառագայթն անջատվում է, և ֆերմերն ընկնում է ներքև։ Մակերևույթին հասնելուց մի քանի սանտիմետր վերև նա կանգնում է. իրավիճակը փրկում է պարոն Բին։ Ստյուին հեռացնելով հեռակառավարման սարքից` նա վարպետության դաս է տալիս մարդկանց առևանգելու վերաբերյալ` վերականգնելով ֆերմերի տան կարգ ու կանոնը և նրան անկողին վերադարձնելով։
Ցանկանալով մխիթարել լացող Ստյուին` պարոն Բին թույլ է տալիս նրան ղեկավարել թռչող ապսեն։ Այդտեղ էլ Ստյուն գլուխ չի հանում. ափսեն գցում է ուղիղ տան վրա` դրանից թողնելով մի փոս, որի կենտրոնում ոչինչ չկասկածող ֆերմերի մահճակալն է։ Ի վերջո անմոլորակայինները գնում են իրենց գործին։
Արտաքին հղումներ
Կատեգորիա:Ամերիկյան ֆիլմեր
Եվլախ (կայարան)
Եվլախ երկաթուղային կայարան (Yevlax Dəmiryol Stansiyası), Եվլախ քաղաքում գտնվող Ադրբեջանական երկաթուղու կայարան, որը գտնվում է Թբիլիսի - Բաքու գծի վրա։
Պատմություն
Եվլախի միջով փոխադրումները սկսվել են իրականացվել 19-րդ դարի վերջում՝ Թբիլիսի - Բաքու երկաթուղու կառուցումից հետո։ 1912 թվականին Եվլախում սկսվել է Պարտավով, Ակնայով և Ստեփանակերտով անցնող և դեպի ձգվող Շուշի նեղուղի երկաթուղու ճյուղի կառուցումը։ Առաջին համաշխարհային պատերազմի պատճառով Եվլախ նշված երկաթուղու կառուցումը հետաձգվել է, իսկ պատերազմի ավարտից հետո վերսկսվել, սակայն վերջնականապես գիծը հանձնվել է 1942 թվականին՝ միայն մինչև Ստեփանակերտ։ 1967 թվականին մինչև Ակնայի հատվածը ձևափոխվել է լայնուղու, իսկ 1970-ականների վերջում Ակնա - Ստեփանակերտ հատվածի ձևափոխումից հետո բացվել է նաև մինչև Ստեփանակերտ մարդատար փոխադրումները։ Արցախյան պատերազմի ժամանակ երկաթուղու Տերտեր կայարանից Եվլախ - Ստեփանակերտ հատվածի փոխադրումները դադարեցվել են։
Ծանոթագրություններ
Կատեգորիա:Ադրբեջանի երկաթուղային կայարաններ Կատեգորիա:Եվլախ Կատեգորիա:1883 բացված երկաթուղային կայարաններ Կատեգորիա:1883 հիմնադրումներ Ռուսաստանում
Ջորդան Այու
Ջորդան Պիեր Այու (Jordan Pierre Ayew, ), գանացի ֆուտբոլիստ, հարձակվող։ Հանդես է գալիս անգլիական «Սուոնսի Սիթի»-ի և Գանայի ազգային հավաքականի կազմում։
Ջորդանը Անդրե Այուի եղբայրն է, ով նույնպես հանդես է գալիս «Սուոնսի Սիթի»-ի կազմում։
«Օլիմպիկ Մարսել»
2006 թվականին Ջորդան Այուն միացել է «Օլիմպիկ Մարսել»-ին։ 2009 թվականին նա թիմի հետ կնքել է 3 տարվա պայմանագիր։
2014 թվականի հունվարի 6-ին Ջորդան Այուն վարձավճարով տեղափոխվել է «Սոշո»։ Թիմի կազմում հանդես է եկել մինչև մրցաշրջանի ավարտը ։
«Լորյան»
2014 թվականի հուլիսի 28-ին Ջորդան Այուն տեղափոխվել է «Լորյան» ։ Տրանսֆերն արժեցել է 5 միլիոն եվրո։ Նա թիմի կազմում մասնակցել է 31 խաղի և դարձել է 12 գոլի հեղինակ։
«Աստոն Վիլա»
2015 թվականի հուլիսի 27-ին Այուն տեղափոխվել է Պրեմիեր Լիգան ներկայացնող «Աստոն Վիլա». : Տրանսֆերն արժեցել է 8 միլիոն եվրո, իսկ ֆուտբոլիթստը թիմի հետ կնքել է 5 տարվա պայմանագիր։
Անգլիական թիմի կազմում Այուն իր առաջին գոլը խփել է 2015 թվականի հոկտեմբերի 24-ին՝ «Սուոնսի Սիթի»-ի դեմ խաղում, 62-րդ րոպեին ։
«Սուոնսի Սիթի»
2017 թվականի հունվարի 31-ին ջորդան Այուն միացել է «Սուոնսի Սիթի»-ին։ Նրա տրանսֆերն արժեցել է 5 միլիոն եվրո և Նիլ Թեյլորի տրանսֆերը ։
Միջազգային կարիերա
Գանայի ազգային հավաքականի կազմում Ջորդան Այուն իր առաջին հանդիպումն անցկացրել է 2010 թվականի սեպտեմբերի 5-ին՝ մասնակցելով Էսվատինիի հավաքականի դեմ խաղին ։ Նա իր առաջին միջազգային գոլերը խփել է 2012 թվականի հունիսի 1-ին՝ Լեսոթոյի հավաքականի դեմ խաղում ։ ւ
Արտաքին հղումներ
Կատեգորիա:1991 ծնունդներ Կատեգորիա:Սեպտեմբերի 11 ծնունդներ Կատեգորիա:Ֆուտբոլի հարձակվողներ Կատեգորիա:Օլիմպիկ Մարսելի ֆուտբոլիստներ Կատեգորիա:Աստոն Վիլլայի ֆուտբոլիստներ Կատեգորիա:Սուոնսի Սիթիի ֆուտբոլիստներ Կատեգորիա:Գանայի հավաքականի ֆուտբոլիստներ Կատեգորիա:Ֆրանսիացի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Սվոբոդա (գյուղ, Մեժգորեի շրջան)
Սվոբոդա (Свобода), գյուղ Ուկրաինայի Անդրկարպատյան մարզի Մեժգորեի շրջանում։
2001 թվականի տվյալներով Սվոբոդա գյուղում բնակվում էր 239 մարդ։
Արտաքին հղումներ
Կատեգորիա:Ուկրաինայի Անդրկարպատյան մարզի Մեժգորեի շրջանի բնակավայրեր Կատեգորիա:Ուկրաինայի գյուղեր
Բաքվի լուսանկարչական տներ
Բաքվի լուսանկարչական տները մինչև 1917 թ. կազմում էինք թվով շուրջ 4 տասնյակ։ 1917 թ-ի հեղափոխություններից, ռազմական գործողությունների ու Ռուսական Կայսրության փլուզման արդյունքում դրանք գրեթե ամբողջությամբ վերացան։
Առաջին լուսանկարաչական տները Բաքվում ստեղծվեցին 19-րդ դարի վերջերում՝ քաղաքի բուռն զարգացման հետ մեկտեղ։ 20-րդ դարի տասական թվականներին դրանց թիվը հասնում էր շուրջ 4 տասնյակի։ Գործունեություն ծավալելու համար անհրաժեշտ էր նահանգապետի հատուկ թույլատվություն։
Արտաքին հղումներ
Կատեգորիա:Բաքվի շենքեր և կառույցներ Կատեգորիա:Ադրբեջանահայ լուսանկարչական տներ Կատեգորիա:Հայերը Բաքվում
Ռուդա (գյուղ, Գլոբինոյի շրջան)
Ռուդա (Руда), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Ռուդա գյուղում բնակվում էր 14 մարդ։ Բնակավայրը զբաղեցնում է 0,833 կմ² տարածք։ Բնակչության խտությունը կազմում էր 16,81 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գլոբինոյի շրջանի բնակավայրեր Կատեգորիա:Ուկրաինայի գյուղեր
Նովոսուրմետովո
Նովոսուրմետովո (Новосурметово, Яңы Сөрмәт), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 21 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Չեկմագուշևսկի շրջանի բնակավայրեր
Ուիլթոն Գբակոլո Սենգբե Սանկավուլո
Ուիլթոն Գբակոլո Սենգբե Սանկավուլո (Wilton Gbakolo Sengbe Sankawulo, ), լիբերիացի քաղաքական գործիչ, գրող, Լիբերիայի պետական խորհրդի նախկին նախագահ։
Կենսագրություն
1963 թվականին ավարտել է Քաթինգտոնի աստվածաբանական քոլեջին կից դպրոցը։ Ուսումը շարունակել է ԱՄՆ-ում, Խաղաղօվկիանոսյան գրական աստվածաբանական սեմինարում Կալիֆոռնիա նահանգի Բերքլի քաղաքում, որն ավարտելով` դառնում է աստվածաբանության մագիստրոս։ Ավարտելով Այովա նահանգի համալսարանի հեղինակային սեմինարը` ստացել է մագիստրոսի աստիճան «անգլերեն լեզու» մասնագիտությամբ։
1960-ական թվականների վերջերին վերադառնում է Լիբերիա և աշխատում որպես մամուլի ծառայության աշխատակից, իսկ հետո դառնում Ինֆորմացիայի և մշակույթի բաժնի արտասահմանյան մամուլի ծառայության ղեկավար (այժմ` Ինֆոմացիայի, մշակույթի և զբոսաշրջության նախարարություն)։
Միաժամանակ նա սկսել է դասավանդել Լիբերիական համալսարանում, որտեղ 1985-ից 1990 թվականներին զբաղեցրել է ադյունկտ-պրոֆեսորի պաշտոնը։ Նաև դասավանդել է անգլերեն և գրականություն Քաթինգտոնում։
70-ական թվականներից սկսում է վարել գրական ակտիվ գործունեություն` հրատարակելով իր «Ինչո՞ւ ոչ ոք չգիտի, թե երբ է նա մահանալու» ստեղծագործություների շարքը, «Անձրև և գիշեր», «Մայրամուտ Լիբերիսկյան Օդիսեյում» և մի շարք այլ վեպեր։
1983-1985 թվականներին եղել է նախարարների կաբինետի գլխավոր տնօրեն։ Այնուհետև եղել է նախագահ Սեմյուել Դոուի օգնականը գիտության ոլորտում։ Զբաղեցնելով այդ պաշտոնը` նա օգնել է Դոուին 1989 թվականին ավարտել Լիբերիական համալսարանը։
1996 թվականի սեպտեմբերին հրաժարական է տվել։
Եվգենյա Գապչինսկայա
Եվգենյա Գեննադիևնա Գապչինսկայա (Євгенія Геннадіївна Гапчинська, ), ուկրաինացի նկարիչ-գեղանկարիչ, մանկական գրականության նկարազարդող։
Կենսագրություն
Եվգենյա Գապչինսկայան ծնվել է 1974 թվականի նոյեմբերի 15-ին Խարկովում, զինվորականի ընտանիքում։ Ընտանիքի հինգերորդ երեխան է եղել։ Հինգ տարեկանում հաճախել է դպրոց, իսկ 13 տարեկանում դարձել Խարկովի արվեստի ուսումնարանի ուսանողուհի։ Ավարտել է Խարկովի արվեստի ինստիտուտը, վերապատրաստվել է Նյուրնբերգի գեղարվեստի ակադեմիայում, 2000 թվականին տեղափոխվել է Կիև։ Գեղարվեստական և ցուցահանդեսային գործունեությունը սկսել է 2002 թվականից։ Նկարչուհին համագործակցում է «A-ba-ba-ha-la-ma-ga» հրատարակչության հետ, մասնավորապես՝ նկարազարդել է Իվան Մալկովիչի «Լիզան և նրա երազանքները» գիրքը։ Ամեն տարի անցկացնում է մեկ տասնյակից ավելի ցուցահանդեսներ Ուկրաինայում, Ռուսաստանում, Ֆրանսիայում, Բելգիայում, Անգլիայում, Նիդեռլանդներում և այլ երկրներում։ Ունի մի քանի սեփական պատկերասրահ Ուկրաինայում և Ռուսաստանում։ Նրա աշխատանքները պահվում են եվրոպական թանգարաններում և արվեստի գիտակների ու նկարիչների մասնավոր հավաքածուներում։
Ուկրաինայի արևելքում զինված հակամարտության ժամանակ Գապչինսկայան իր վրա է վերցրել ուկրաինական բանակի դասակի ապահովումը, որտեղ ծառայել է իր ամուսինը՝ նկարիչ Դմիտրի Գապչինսկին։ Ըստ նկարչի, ամեն օր նա ուղարկել է ամբողջ դասակին անհրաժեշտ ամեն ինչ ։
Նկարչի աշխատանքները նամականիշերի վրա
2008 թվականին «Ուկրպոշտա»-ն թողարկել է 12 փոստային նամականիշերի «Կենդանակերպի նշաններ» շարքը՝ Եվգենյա Գապչինսկայի ստեղծագործություններով ։
Արտաքին հղումներ
Կատեգորիա:Ուկրաինացի նկարչուհիներ Կատեգորիա:Նամականիշերի դիզայներներ Կատեգորիա:Կին արվեստագետներ
Բալադո
Բալադո (balado), պադանգական խոհանոցային ճաշատեսակների մի խումբ, որը միավորված է խոհարարական մշակման ընդհանուր մեթոդով. արտադրանքը տապակել նախ մաքուր բուսական յուղով, այնուհետև կծու յուղով, մանրացված կարմիր պղպեղով, տարբեր համեմունքներով։ Շատ հաճախ այս եղանակով պատրաստվում են միսը, հավի միսը, ձուկը և կեղևազերծված խաշած ձուն։ Այն մեծ հայտնիություն է վայելում Սումատրայում, իսկ ավելի փոքր չափով՝ Ինդոնեզիայի այլ տարածքներում։
Ծագումը և տարածումը
Բալադոն պատկանում է սումատրական մինանգկաբաու ժողովրդի կերակուրների ավանդական պատրասման թվին, որի խոհարարական պրակտիկան պատկանում է պադանգական խոհանոցի՝ ինդոնեզական խոհանոցի հիմնական տարածաշրջանային բաղադրիչներից մեկի հիմքին։ Դրա բաղադրատոմսը ներկայիս ձևով մշակվել է XVI-XVII դարերում իսպանացի և պորտուգալացի գաղութարարների կողմից Մալայան կղզեխումբ բերված Սումատրայում կարմիր պղպեղի լայն տարածումից հետո։
Պադանգի խոհանոցի համաժողովրդական մեծ տարածվածության շնորհիվ բալադոն բավականին լավ հայտնի է նաև Սումատրայից դուրս. այս եղանակով պատրաստվող ապրանքները, որպես կանոն, կազմում են պադանգյան պանդոկների և ռեստորանների տեսականու զգալի մասը, որոնք տարածվում են գործնականում ամբողջ Ինդոնեզիայում։ Միևնույն ժամանակ, խոհարարական մշակման այս տեսակը ակտիվորեն չի ընդունվում այլ տարածաշրջանների բնակչության կողմից և մնում է պադանգական խոհանոցի մասնագիտական առավելությունը։
Պատրաստման ընթացք և մատուցում
Բալադոն կարելի է պատրաստել տարատեսակ մթերքներից. տավարի, գառան, այծի միս, ձուկ, հավի միս, տոֆու, տեմպե, բանջարեղեն, մասնավորապես՝ սմբուկ, սպանախ, կարտոֆիլ, ինչպես նաև խաշած ձու՝ հավի կամ բադի։ Միևնույն ժամանակ, դա գրեթե միշտ միաբաղադրիչ է. մի քանի խառը արտադրանքներից բալադո պատրաստելը չափազանց հազվադեպ է։ Միսը, հավը, մեծ ձուկը, սմբուկը և կարտոֆիլը վերամշակելուց առաջ կտրում են կտորների, իսկ ձվերը մաքրում են կեղևից։ Միսը ավելի հաճախ օգտագործվում է հում վիճակում, սակայն հաճախ օգտագործվում են այնպիսի սումատրական մասնագիտություններում, ինչպիսիք են դենդենգը (dendeng)՝ ծեծված տավարի մսից բարակ ժապավեններ, որոնք նման են ջերկիին։
Պատրաստի ուտեստը բոլոր դեպքերում անվանվում է ըստ բնօրինակ արտադրանքի, և «բալադո» բառը սովորաբար ծառայում է որպես հատկացուցիչ. «ձուկ-բալադո» (ikan balado), բայց կարող է հանդես գալ նաև որպես բառակապակցության որոշիչ անդամի դերով․ «ձկան բալադո» (balado ikan)  ։
Այս խմբի բոլոր ուտեստների համար ընդհանուր են տապակման արտադրանքի երկու փուլերը` նախ մաքուր բուսական յուղի մեջ, իսկ հետո` հատուկ կծու խիտ հաալծ ճարպի մեջ։ Երկրորդ փուլումթավայի կամ վոկի մեջ տաքացրած յուղի հետ որոշակի բաղադրիչներ են խառնվում, որի հիմնական և անփոփոխ բաղադրիչը կարմիր պղպեղն է, մանրացված սանդի մեջ մինչև փխրուն կամ մանր կտրտված վիճակի հասնելը։ Բացի դրանից, նույն կերպ տապակելուն ամենից հաճախ ավելացնում են մանրացված պղպեղը, սխտորը, սոխը, ինչպես նաև աղը, շաքարը, քրքումը, լայմի հյութը և տերևները, լոլիկի կամ տամարինդի փափկամիսը։ Արդյունքում ստացված զանգվածում ապրանքները մի քանի րոպե տապակվում են բոլոր կողմերից ։Տապակելուց հետո սնունդը սովորաբար ստանում է բավականին ինտենսիվ դեղին, նարնջագույն կամ կարմրավուն շագանակագույն գույն։ Սովորաբար հալեցված ճարպի մի մասը կպչում է դրանց՝ առաջացնելով անհարթ չորուկներ։ Հաճախ պատրաստի ուտեստը լցվում է խորը ճարպի մնացորդների հետ, որոնք այդպիսով վերածվում են սոուսի   ։
Բալադոն մատուցվում է ինչպես տաք, այնպես էլ սառը ձևով որպես հիմնական ուտեստ կամ խորտիկ։ Դա և՛ հանրաճանաչ ամենօրյա ուտեստ է, և՛ տոնական օրերի անփոփոխ բաղադրիչ։ Պադանգի մյուս ուտեստների նման, բալադոն ավանդաբար մատուցվում է փոքր ափսեներում կամ ամանների մեջ, որոնք հաճախ հավաքվում են միմյանց վրա։ Բալադոյի մեջ ձվերը հաճախ տեղավորվում են բավականին բարձր բուրգերի մեջ. այդպիսի շինվածքները հատկապես հաճախ կառուցվում են պադանգյան պանդոկների կամ փողոցային վաճառողների սայլերի վրա։
2000-ականներին հանրային սննդի շատ հաստատություններ սկսեցին զբաղվել պիցցա բալադոյի (pizza balado) պատրաստմամբ, որի բաղադրիչները պատրաստվում են ինչպես սովորական բալադոյի բաղադրիչները՝ սովորաբար բոլորը միասին, ավելի հազվադեպ` առանձին։ Հատկանշական է, որ այս ուտեստը շատ արագ տարածվեց ոչ միայն բալադոյի հայրենիքում՝ Սումատրայում, այլ նաև նրա սահմաններից դուրս՝ Ճավայում, Կալիմանտանում և Ինդոնեզիայի այլ շրջաններում ։
Գրականություն
Կատեգորիա:Ուտեստներ այբբենական կարգով Կատեգորիա:Տապակած ուտեստներ
Կենտրոն (հեռուստաընկերություն)
Կենտրոն հեռուստատեսությունը, որի հիմնադիրը հանդիսանում է ՄուլտիՄեդիա Կենտրոն ՓԲԸ-ն, ստեղծվել է 2002 թվականին։
Կոնտակտային տվյալներ
Կայք՝ kentron.tv
Լրահավաք հեռախոս՝ [tel:+37410391039 +374 10 39 10 39]
Հասցե՝ ՀՀ, 0036, Երևան Ալիխանյան եղբայրների փող., 2 շենք (Աջափնյակ վարչ. շրջան)
Էլ.փոստ՝ [mailto:info@kentron.tv info@kentron.tv]
Ֆեյսբուքյան էջ՝ facebook.com/kentrontv1/
Օլգա Դարյան
Օլգա Դարյան (ծնունդով` Սիլկա Օլգա Նիկոլայի, ), հայ գրող, մանկագիր, ՀԳՄ անդամ ։
Կենսագրություն
Օլգա Դարյանը ծնվել է 1956 թվականի մարտի 27-ին Արթիկում՝ զինվորականի ընտանիքում։ 1963 -1971 թվականներին սովորել է Երևանի թիվ 83  միջնակարգ դպրոցում։ 1971 թվականից ուսումը շարունակել է Արթիկում։ 1974 թվականին ավարտել է Արթիկի թիվ 3 միջնակարգ դպրոցը։ 1987 թվականին ավարտել է Երևանի Պոլիտեխնիկական ինստիտուտի մեքենաշինական ֆակուլտետը։ Ունի երկու զավակ։
Գրական-ստեղծագործական ուղի
Սկսել է ստեղծագործել 1999 թվականից։ 2016 թվականից Հայաստանի գրողների միության անդամ։ Ինքը՝ հեղինակը նշել է, որ Դարյան գրանունը՝  դար և дар բառերի իմաստների համադրությունն է(դարաշեմ և ընծա, քանզի Աստծո ընծա է համարել 43 տարեկանում գրելը)։
Երբեմն հարմարվողականությունը անհամապատասխանություն է առաջացնում ներքին մղումների և իրականության միջև։ Ներդաշնակության ձգտւմների հույզերի հորձանուտում է ծնվել Օլգա Դարյան բանաստեղծը։ Առաջին խորհրդատուն եղել է բանաստեղծուհի Մետաքսեն։ Առաջին անգամ բանաստեղծությունները տպագրվել են «Նոր Գլաձոր» թերթում, որի խմբագիրն էր Հակոբ Սրապյանը, հետագայում հենց նա էլ գրախոսել է Օլգա Դարյանի առաջին ժողովածուն՝ «Հուրհրատող նռնածաղիկ»-ը։
Բանաստեղծ, նկարիչ Արևշատ Ավագյանի հիմնած Մշակույթի Հայկական Ֆոնդի «Ծիր Կաթին» թերթում բազմիցս տպագրվել են բանաստեղծությունները, հենց այդ ժամանակ էլ կատարել է առաջին թարգմանչական փորձը․ Գրիգորի Պոժենյանի «Ծառը» բանաստեղծության թարգմանությունը տպագրվել է այդ թերթում։ Հետագայում թարգմանել է Պուշկին՝ «Ռուսլան և Լյուդմիլա» պոեմից (У лукоморья дуб зелёный), ներկայացված է ԳՐԱԿԱՆՈւԹՅՈւՆ խմբի դիմատետրային հարթակում, որի մանկական էջն է վարում Օլգա Դարյանը։
Ռուսերենի թարգմանել է Աննա Ախմատովայի բանաստեղծությունը («Теперь никто не будет слушать песен...»)։ Խաչիկ Մանուկյանի «Թռչուն» բանաստեղծությունը, Սաթենիկ Ղազարյանի մի շարք բանաստեղծություններ, Գյուլնարա Իվանյանի «Հոգուս թռչունը», «Զեփյուռ, ինձ էլ տար» բանաստեղծությունները թարգմանել է հայերենից ռուսերեն։
Գրական գործունեության կարևորագույն փուլն է համարել դեպի մանկական գրականություն անդրադարձը։ Ինչպես նշել է հեղինակը, նախ առաջնային է մանկական գրականության կարևորությունը սերունդների դաստիարակության գործում, բացի այդ իր համար մեծ բավականություն է մանուկների համար գրելը։
Ծանոթագրություններ
Կատեգորիա:Հայ մանկավարժներ Կատեգորիա:Հայ կին գրողներ Կատեգորիա:Հայ մանկագիրներ Կատեգորիա:Մանկական գրականություն ըստ երկրի Կատեգորիա:Մանկական գրականություն Կատեգորիա:Հայ բանաստեղծուհիներ Կատեգորիա:Ապրող անձինք Կատեգորիա:1956 ծնունդներ Կատեգորիա:Մարտի 27 ծնունդներ Կատեգորիա:Հեքիաթագիրներ
Ջոզեֆ Ֆրանկլին
Ջոզեֆ Պոլ Ֆրանկլին (Joseph Paul Franklin, ), ամերիկացի սպիտակամորթ ռասիստ և սերիական մարդասպան։ 1976 թվականին նա փոխել է իր անունը և դարձրել Ջոզեֆ Պոլ Ֆրանկլին (իրական անունը՝ Ջեյմս Կլեյտոն Վոն)։ Այդ անունը նա վերցրել է՝ ի պատիվ Նացիստական Գերմանիայի գաղափարախոս Յոզեֆ Պաուլ Գեբբելսի, իսկ Ֆրանկլին ազգանունը՝ ի պատիվ ամերիկացի քաղաքական գործիչ Բենջամին Ֆրանկլինի։
Կենսագրություն
Ջոզեֆը ծնվել է աղքատ ընտանիքում։ Չափազանց ծանր մանկություն է ունեցել․ երեխայի ծնունդից հետո ծնողները սկսել են չարաշահել ալկոհոլը։ Միջին դպրոցում Ջոզեֆը սկսել է հետաքրքրվել նացիզմով և ավելի ուշ անդամագրվել է ամերիկյան նացիստական կուսակցությանը։ Հետագայում դարձել է Կու-կլուքս-կլանի երկրպագու ։ 1968 թվականին Ջոզեֆը ամուսնացել է և այդ ամուսնությունից ունեցել երկու դուստր։
Հիվանդության արդյունքում Ֆրանկլինի ձախ աչքը մասամբ կուրացել է, որը, սակայն, խոչընդոտ չի հանդիսացել նրա համար նշանառու հրաձգությամբ զբաղվելու հարցում, որի շրջանակներում նա մեծ հաջողություններ է գրանցել։ Ֆրանկլինին ձերբակալելուց հետո ոստիկանությունը նրան անվանել է պատմության ամենախորամանկ և անորսալի հանցագործներից մեկը։
Ինչպես հետագայում նշել է Ֆրանկլինը, իր հիմնական նպատակը խառը զույգերն էին, որոնք «հակադրվում էին Աստծո կողմից ստեղծված օրենքներին»։ Նա երբեք որևէ կապի մեջ չի մտել իր զոհերի հետ, սակայն հանցագործությունները միշտ ծրագրել է չափազանց մանրակրկտորեն. հաճախ փոխում էր մազերի գույնը, հագուստը և երթևեկության միջոցները։ Նա իր մոտ ունեցել է ոստիկանների բանակցությունները պելենգավորող ռացիա։ Հետագայում Ֆրանկլինը խոստովանել է, որ իր հիմնական նպատակը ԱՄՆ նախագահ Ջիմմի Կարտերին, որպես «սեփական ժողովրդին և ռասսային դավաճանած մարդու», ոչնչացնելն էր։
Ջոզեֆը մտադիր է եղել սպանել նաև սևամորթ իրավապաշտպան և քաղաքացիների իրավունքների հարցերով ակտիվիստ Ջեսսի Ջեքսոնին, սակայն վերջինիս անվտանգության ծառայությունը նրան բառացիորեն ցանկապատել է քարե պատի ներսում, ինչից հետո Ֆրանկլինը իր թիրախը փոխել է դեպի բրիտանական բորսայի մագնատ Ջորդան Վերնոնը, որը հետագայում դարձավ Բիլ Քլինթոնի քաղաքական գործընկերը։
Ֆրանկլինին հաջողվել է 4 տարի խուսափել արդարադատությունից։ Նա ձերբակալվել է չնչին բացթողման արդյունքում։ Ֆլորիդայում Ֆրանկլինից արյուն վերցնող բուժքույրը ճանաչել է նրան՝ տեսնելով ձեռքի նացիստական արծվի դաջվածքը։ Նրան ձերբակալել են 1980 թվականին։ Նրա հետ կապված դատական գործընթացները, որոնց արդյունքում նա ստացել է 6 ցմահ ժամկետ և Միսսուրի նահանգում դատապարտվել մահվան, տևել են մինչև 1997 թվականը։ Դատական գործընթացների ավարտին Ֆրանկլինը մեղավոր է ճանաչվել 20 սպանության, 6 մահափորձի, 16 անգամ բանկ թալանելու և սինագոգների վրա 2 անգամ ռմբային հարձակում գործելու համար։ Նա ընդունել է մեղքը միայն 8 սպանությունների դեպքում, և դա էլ միայն այն պայմանով, որ իրեն պետք է դատի «գրավիչ սպիտակամորթ դատավոր»։ 1993 թվականին՝ դատական նիստերից մեկի ժամանակ, այն հարցին, թե արդյոք զղջում է իր արարքի համար, Ֆրանկլինը պատասխանել է, որ մեղքի զգացում չունի, և եթե իրեն չձերբակալեին, ապա ինքը «կշարունակեր իր պատերազմը մինչև վերջ»։ Կապված գրավի դիմաց մահապատիժը չեղարկելու իրավունքից զրկելու հետ՝ 2013 թվականի նոյեմբերի 20-ին Ջոզեֆ Պոլ Ֆրանկլինը Միսսուրիում ենթարկվել է մահապատժի։
Հանցագործ գործունեություն
Ջոզեֆ Պոլ Ֆրանկլինը բռնության ճանապարհով ընթացել է իր կողմից իրականացրած առաջին հանրահայտ սպանությունից ավելի վաղ։ Դեռևս 1976 թվականին նա Մոլոտովի կոկտեյլներով ողողել է Թենեսի նահանգի սինագոգը։ Մի քանի ամիս անց նույն նահանգում Ջոզեֆը մաչետեով հարձակում է գործել խառը, սևամորթ-սպիտակամորթ զույգի վրա, ինչի արդյունքում աֆրո-ամերիկացին վիրավորվել է։ 1977 թվականից սկսած՝ Ջոզեֆ Պոլը, ինչպես ինքն է նշել, սկսել է իր «անձնական մահացու մարտը կառավարության դեմ»՝ թալանելով Մեդիսոնի բանկը։
Մահապատիժ
Սկզբում ենթադրվում էր, որ մահապատիժը կիրականացվի անմիջապես նոյեմբերի 20-ի կեսգիշերից հետո, սակայն դատական գործընթացների պատճառով հարկ է եղել այն հետաձգելու։ Նոյեմբերի 19-ին դաշնային երկու դատավոր հետաձգել են մահապատիժը, բայց վճռաբեկ դատարանը նահանգի իշխանությունների բողոքի հիման վրա մերժել է մահապատժի հետաձգումը։ Հետաձգվել է 19 բանտարկյալների մահապատիժ։ Դրանից հետո Ֆրանկլինը դիմել է ԱՄՆ-ի գերագույն դատարան՝ խնդրելով հերթական անգամ հետաձգել մահապատիժը։ Ջոզեֆ Ֆրանկլինի դատապաշտպանը պահանջել է հետաձգել մահապատիժը՝ կապված ներարկման բաղադրության մեջ պենտոբարբիտալի պատրաստուկ օգտագործելու՝ իշխանությունների մտադրության հետ, որը, համաձայն որոշ տվյալների, կարող է մահացողին տանջանքների ենթարկել։ Փաստաբանների կարծիքով վերջինս սահմանադրական խախտում էր։ Պենտոբարբիտալի կիրառման վերաբերյալ որոշումը ընդունվել է միայն հոկտեմբերին՝ կապված նախկինում օգտագործվող մահացու ներարկումների համար անհրաժեշտ բաղադրամասերի անբավարարության հետ։ Լարիի Ֆլինտը ևս հանդես է եկել մահապատժի վերաբերյալ դեմ դիրքորոշմամբ՝ համարելով, որ լավագույն պատիժը ցմահ բանտարկությունն է և ոչ թե ակնթարթային մահը։ Ֆլինտի այդ հայտարարությունը հրատարակվել է նոյեմբերի 17-ին «Hollywood Reporter»-ում ։ Գերագույն դատարանը մերժել է Ֆրանկլինի խնդրանքը մահապատիժը հետաձգելու վերաբերյալ՝ այդպիսով թույլ տալով իրականացնել մահապատիժը։
Միսսուրի նահանգի իշխանությունները 2013 թվականի նոյեմբերի 20-ին՝ տեղական ժամանակով առավոտյան ժամը 7-ի մոտակայքում, Բոնն-Տերր քաղաքի բանտում մահապատժի են ենթարկել սերիական մարդասպան Ջոզեֆ Պոլ Ֆրանկլինին ։
Գրականության մեջ
1989 թվականին հրատարակվել է Ուիլյամ Պիրսի «Որսորդը» վեպը։ Համարվում է, որ վեպի գլխավոր հերոսի նախատիպը հենց Ջոզեֆ Պոլ Ֆրանկլինն է, ում Ուիլյամ Պիրսն անվանել է «իր ռասսայի նվիրյալ, որն անում է այն, ինչ պետք է անի ցանկացած տղամարդ՝ անկախ իրեն սպասվող հետևանքներից»։
Արտաքին հղումներ
Կատեգորիա:Սերիական մարդասպաններ Կատեգորիա:Ամերիկացի սերիական մարդասպաններ Կատեգորիա:Հանցագործներ Կատեգորիա:Մահապատժի ենթարկված անձինք
Արբանա
Արբանա, գյուղ Արևմտյան Հայաստանում, Խարբերդի վիլայեթի Կարկառի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Կարկառի շրջանի համայնքներ Կատեգորիա:Թուրքիայի գյուղեր Կատեգորիա:Ադըյամանի մարզի բնակավայրեր
Աղստև (կայարան)
Աղստև երկաթուղային կայարան (Ağstafa Dəmiryol Stansiyası), Աղստև քաղաքում գտնվող Ադրբեջանական երկաթուղու կայարան, որը գտնվում է Թբիլիսի - Բաքու գծի վրա։
Պատմություն
Աղստև կայարանը հիմնադրվել է համանուն բնակավայրի մոտակայքում 1883 թվականին՝ Բաքու - Թբիլիսի (549 կմ) առաջին երկաթգծի կառուցման կապակցությամբ։ Նույն թվականին կառուցվել է կայարանատունը։ Երկաթուղային հանգույց դառնալուն պես բնակավայրը սկսեց արագ աճել և 7,6 հազար բնակչով ստացավ քաղաքի կարգավիճակ։ Այժմ քաղաքի գլխավոր տեսարժան վայրն է համարվում երկաթուղային դեպոն, որի շուրջ և աճել է քաղաքը ։
Ծանոթագրություններ
Կատեգորիա:Ադրբեջանի երկաթուղային կայարաններ Կատեգորիա:Աղստև Կատեգորիա:1883 բացված երկաթուղային կայարաններ Կատեգորիա:1883 հիմնադրումներ Ռուսաստանում
(7895) Կեսեդա
(7895) Կեսեդա (Kaseda), աստերոիդ աստերոիդների հիմնական գոտում։ Հայտնաբերվել է 1995 թվականի փետրվարի 22-ին Ֆումիակի Ուտոյի կողմից Կաշիհարայում ։
Միջին հեռավորությունը Արեգակից կազմում է 3,152094 ա. մ., առավելագույնը մոտենում է 2,6857 ա. մ. հեռավորության վրա և հեռանում 3,6185 ա. մ. ։ Արեգակի շուրջ մեկ ամբողջական պտույտ է կատարում 2044,08 երկրային օրվա ընթացքում, իր ուղեծրով շարժվելով միջինում 0,176119 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,21° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Ֆումիակի Ուտոյի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ջրային բիոմներ
Ջրային բիոմներ, սրանք զբաղեցնում են Երկրի մակերեսի մոտ 75%-ը, որոշվում են ըստ իրենց աղիության ու ֆիզիկական այլ գործոնների։
Տարբերում են ջրային բիոմների 2 տիպ՝ քաղցրահամ ջրային բիոմներ (Օրինակ՝ լճեր, լեռնային հոսանքներ ու գետեր, ջրաճահճային տարածքներ), որտեղ բնորոշ է 1%-ից էլ պակաս աղի կոնցենտրացիա և ծովային բիոմներ (Օրինակ՝ օվկիանոսներ, մակընթացության գոտիներ, կորալյան խութեր ու գետաբերաններ), որտեղ աղի կոնցենտրացիան մեծ մասամբ 3% է կազմում։
Քաղցրահամ ջրային բիոմներ
Քաղցրահամ ջրային բիոմները կազմում են Երկրի մակերեսի 1%-ից պակասը և ջրային պաշարների ընդամենը 0.01%ը։ Սակայն նրանք բնակության վայր են կենսաբազմազանության մեծ բաժնի՝ նկարագրված բոլոր տեսակների շուրջ 6%-ի համար։ Բացի դրանից, մենք կախում ունենք քաղցրահամ ջրային բիոմներից խմելու ջրի, գյուղատնտեսական հողատարածությունների ոռոգման, առողջապահության ու տնտեսության համար։
Լճեր և ջրամբարներ
Կանգնած ջրային զանգվածները ներառում են մի քանի քառակուսի մետր կազմող փոքր ջրամբարներից մինչև մեծ լճերը, ինչպիսին Հյուսիսային Ամերիկայի Մեծ լճերն են, որոնք հազարավոր քառակուսի կիլոմետր մակերես ունեն։
Լճերում և մեծ ջրամբարներում բույսերի, ջրիմուռների ու կենդանիների համակեցությունները բաշխված են ջրի խորությանը և ափից ունեցած հեռավորությանը համապատասխան։ Ափին մոտ տեղակայված ծանծաղուտն ու ափից հեռու գտնվող ջրերի վերին շերտը կազմում են լուսային (ֆոտիկ) գոտին, որն այսպես է կոչվում, քանի որ լույսն այստեղ բավարար է ֆոտոսինթեզի իրականացման համար։ Լուսային գոտում մանրադիտակային ջրիմուռներն ու ցիանոբակտերիաները աճում են ափին մոտ հանդիպող ջրաշուշանների նման արմատավոր ու լողացող բույսերի հետ միասին։
Շատ լճերի ու ջրամբարների մեջ մեծաքանակ ազոտ և ֆոսֆոր են լցվում պարարտացված մարգագետինների և ագարակների կեղտաջրերից ու արտահոսքից։ Այս սննդանյութերը հաճախ առաջացնում են ջրիմուռների մեծ աճ, ինչը նվազեցնում է լույսի մուտքը։ Երբ ջրիմուռները մահանում ու քայքայվում են, ջրամբարներում ու լճերում կարող է թթվածնի լուրջ պակաս առաջ գալ, ինչից բարձր թթվածնային պայմաններին հարմարված ձկները սատկում են։
Գետեր և առուներ
Գետերն ու առուները հոսող ջրային զանգվածներ են։ Շատ առուներ ու գետեր մարդու գործունեության պատճառով աղտոտվել են։ Մենք նաև վերափոխել ենք գետերը՝ հորդացումները կարգավորելու, խմելու ջրերի պահեստարաններ ստեղծելու կամ հիդրոէլեկտրականություն ստանալու համար ամբարտակներ կառուցելով։ Շատ դեպքերում ամբարտակները հիմնավորապես փոխել են ստորին հոսանքների էկոհամակարգերը, ջրի հոսանքի արագությունն ու ծավալը, ինչպես նաև ազդել ձկների ու անողնաշարավորների պոպուլյացիաների վրա։
Ջրաճահճային տարածքներ
Ջրաճահճային տարածքը միջանկյալ բիոմ է ջրային ու ցամաքային էկոհամակարգերի միջև։ Քաղցրահամ ջրաճահճային տարածքների մեջ են դասվում ճահիճների հետևյալ տեսակները՝ անտառաճահիճները (անգլ. swamp), խոտաճահիճները (օրինակ՝ եղեգնուտը. անգլ.՝ marsh) և տորֆաճահիճները (անգլ. bog)։
Մշտապես կամ պարբերաբար ծածկված լինելով ջրով՝ ջրաճահճային տարածքներն օժանդակում են ջրային բույսերի աճին և տեսակների բազմազանության տեսակետից՝ դասվում ամենից հարուստ բիոմների շարքին։
Կորալյան խութեր
Կորալյան խութերի բիոմը հանդիպում է արևադարձային տաք ջրերի լուսային գոտում, մոլորակի ցաքուցրիվ վայրերում։ Կորալյան խութերն առաջանում են դանդաղորեն, կորալյան կենդանիների միմյանց հաջորդող սերունդներից (աղեխորշավորների տարբեր խմբեր, որոնք արտազատում են արտաքին կարծր կմախք) ու կրաքարային կեղևով ծածկված բազմաբջիջ ջրիմուռներից։
Մակընթացային գոտի
Մակընթացային գոտում, որտեղ օվկիանոսը մակընթացության բարձրակետին հասնելու ժամանակ հանդիպում է հողին, ափը ողողվում է ալիքներով, իսկ տեղատվության ժամանակ ենթարկվում արևի ու չորացնող քամիների ազդեցությանը։ Ժայռոտ մակընթացային գոտին բնակմիջավայր է շատ նստակյաց օրգանիզմների համար, օրինակ՝ ջրիմուռների ու բեղոտանիների, որոնք կպչում են քարերին և այսպիսով զերծ մնում ջրային հոսանքների կողմից քշվելուց։
Տես նաև
Բիոմ
Ցամաքային բիոմներ
Աղբյուրներ
Campbell Biology 9-րդ հրատարակություն
Կատեգորիա:Կենսաբանություն Կատեգորիա:Կենսաաշխարհագրություն Կատեգորիա:Աշխարհագրություն Կատեգորիա:Բիոմներ Կատեգորիա:Բնություն
Ստրիգալնյա
Ստրիգալնյա (Стригальня), գյուղ Ուկրաինայի Անդրկարպատյան մարզի Մեժգորեի շրջանում։
2001 թվականի տվյալներով Ստրիգալնյա գյուղում բնակվում էր 507 մարդ։
Արտաքին հղումներ
Կատեգորիա:Ուկրաինայի Անդրկարպատյան մարզի Մեժգորեի շրջանի բնակավայրեր Կատեգորիա:Ուկրաինայի գյուղեր Կատեգորիա:1400 թվականին հիմնադրված բնակավայրեր
Նուար (այլ կիրառումներ)
Նուար (noir - սև).
Վալտեր ֆոն դեր Ֆոգելվայդե
Վալտեր ֆոն դեր Ֆոգելվայդե (Walther von der Vogelweide, ), գերմանա-ավստրիական միննեզինգեր, պալատական-ասպետական պոեզիայի ներկայացուցիչ, քաղաքական և սիրային քնարերգության հեղինակ։
Երգիծական շպրուխները (չափածո ասույթ) ուղղված են պապական իշխանության և ավատատիրական երկպառակության դեմ։ Ասպետական քնարերգության մեջ Վալտերն առաջինն է երգել սերը հասարակ աղջկա նկատմամբ։ Նրա պոեզիան մոտ է ժողովրդական երգերին։ Վալտեր ֆոն դեր Ֆոգելվայդեն բնորոշվում է որպես Գյոթեին նախորդած գերմանացի մեծագույն քնարերգու բանաստեղծը։
Մուտարե
Մուտարե (Mutare), քաղաք Զիմբաբվեում։
Աշխարհագրություն
Մուտարե քաղաքը (մինչև 1982 թվականը՝ Ումտալի) գտնվում է Զիմբաբվեի ծայր արևելքում՝ այսպես կոչված «Բեյրի միջանցքում», որը միավորում է Զիմբաբվեի մայրաքաղաքը՝ Հարարեն մոզամբիկյան Բեյրա նավահանգստի հետ, Հնդկական օվկիանոսի ափին։ Մոզամբիկի հետ սահմանից հեռավորությունը 8 կիլոմետր է, Հարարեն գտնվում է Մուտարեից 256 կիլոմետր հյուսիս-արևմուտք։ Բացարձակ բարձրությունը 1094 մետր է ծովի մակարդակից ։ Մուտարեն 170 106 բնակչությամբ (2002 թվականի տվյալներով) Զիմբաբվեի՝ մեծությամբ 4-րդ քաղաքն է և Մանիկալենդ նահանգի վարչական կենտրոնը։
Պատմություն
Քաղաքը հիմնադրվել է 1890 թվականին, բրիտանական կոնցեսիոներների կողմից, Ցամբե և Մուտարե գետերի միջև, մի տարածքում, որտեղ ոսկու հանքավայրեր են հայտնաբերվել (Մուտարե թարգմանաբար նշանակում է մետաղի կտոր)։ 1891 թվականին այն նոր վայր է տեղափոխվել։ 1896 թվականին՝ այստեղ Սեսիլ Ջոն Ռոդսի կողմից նշանակալի տարածքներ ձեռք բերելուց և այստեղ Բուլավայո-Բեյրա երկաթգծի անցկացումից հետո, Ումտալին կրկին տեղափոխվել է իր նախկին տեղը։ 1914 թվականին Ումտալին ստացել է համայնքի, իսկ 1971 թվականին` քաղաքի իրավունք։
Մշակույթ և կրոն
Մուտարեում և նրա շրջակայքում կան մի քանի թանգարաններ, այդ թվում՝ Մուտարե թանգարանը, Ուտոպիա Հաուս թանգարանը և Զիմբաբվեի ազգային թանգարանը, ինչպես նաև` մի շարք քոլեջներ (տեխնիկական, անտառային, մանկավարժական և այլն) և համալսարան (Համալսարան Աֆրիկա)։ Մոտակայքում գտնվող Մուրագվա բլրի բարձունքից կարելի է տեսնել նախապատմական ժայռապատկերներ։
Քաղաքը նաև Հռոմի կաթոլիկ եպիսկոպոսության Մուտարեի կենտրոնն է։
Տնտեսություն
Մուտարեն հանդիսանում է փայտամշակման, թղթի և կահույքի արդյունաբերության խոշոր կենտրոն։ Մուտարեում նաև կենտրոնացված են թեթև և սննդի արդյունաբերության ձեռնարկություններ, որոնք վերամշակում են տեղանքում աճեցված հացահատիկները, թեյը, ծխախոտը, բամբակը և սուրճը։ Քաղաքի մոտ՝ Մասի-Կեսիում, ոսկի է արդյունահանվում։
Բնակչություն
2013 թվականի տվյալներով՝ բնակչության թիվը կազմում է 190 538 մարդ.
''Քաղաքի բնակչության թվաքանակի դինամիկան ըստ թվականների։ ''
Ծանոթագրություններ
Կատեգորիա:Զիմբաբվեի բնակավայրեր Կատեգորիա:1890 թվականին հիմնադրված բնակավայրեր Կատեգորիա:1897 թվականին հիմնադրված բնակավայրեր
Արագվա (գյուղ)
Գյուղը հիշատակվում է նաև այլ անվանումներով՝ Արագուա, Արակովա, Արագովա, Արագվա և այլն։
2014 թվականի տվյալներով գյուղի բնակչությունը կազմում է 861 մարդ, հայեր։
Գյուղում կա հայկական եկեղեցի՝ Սուրբ Գևորգը։
Գրականություն
Կատեգորիա:Վրաստանի գյուղեր
Հերբերտ Մալին
Հերբերտ Ուիլյամ Մալին (Herbert William Mullin, ), ամերիկացի սերիական մարդասպան, որը 1972 թվականի հոկտեմբերից մինչև 1973 թվականի փետրվարը Կալիֆոռնիայի տարբեր քաղաքներում կատարել է 13 սպանություն։ Ձերբակալությունից հետո Մալինը հայտարարել է, որ սպանությունները միջոց էր խոշոր երկրաշարժը կանխելու՝ կապված Սան Անդրեասի ջարդոտման հետ, ինչի մասին նա զգուշացում է ստացել կողմնակի ուժերից՝ չպարզված ծագման ձայների օգնությամբ ։ Հերբերտ Մալինը մեղսունակ Է ճանաչվել, մեղավոր է ճանաչվել սպանություններ կատարելու մեջ և 1973 թվականին որպես պատիժ ցմահ ազատազրկում է ստացել պայմանական վաղաժամկետ ազատման իրավունքով։ Քանի որ նա հանցագործության կատարման պահին գտնվել է անմեղսունակության վիճակում, վեճերն այն մասին, թե արդյոք նա ենթակա էր քրեական պատասխանատվության, թե ոչ, մի քանի տասնամյակ են ընթացել ։
Վաղ տարիներ
Դպրոցն ավարտելուց հետո Մալինն ընդունվել է «Cabrillo College» քոլեջ, որտեղ սովորել է ինժեներական գործ ։ 1966 թվականի գարնանը նա իր դպրոցական ընկերոջ՝ Ջիմ Ջաների աջակցությամբ ստացել էր մարիխուանա ծխելու առաջին փորձը, որից հետո տարվել է թմրամիջոցների օգտագործմամբ, այդ թվում՝ ԼՍԴ-ների, և հետաքրքրվել է Արևելքի երկրների կրոնով ։ 1967 թվականի ամռանը նա ավարտել է քոլեջը, նշանվել ընկերուհու հետ և տեղափոխվել Սան Խոսե քաղաք, որտեղ ընդունվել է «San Jose State College» քոլեջ։ Լինելով Վիետնամի պատերազմի հակառակորդ՝ Հերբերտը տարվել է հիպիի փիլիսոփայությամբ և միացել այդ ենթամշակույթի ընկերություններից մեկին, ինչի պատճառով նրա և նրա ընկերների միջև կոնֆլիկտ է տեղի ունեցել։ Կորցնելով հետաքրքրությունը ուսման նկատմամբ՝ Մալինը նույն տարվա նոյեմբերին թողել է քոլեջը, բաժանվել է աղջկանից և սկսել է ցույց տալ ագրեսիվ վարքագիծ և սեռական շեղումների նշաններ։ 1968 թվականի ապրիլին Մալինը ձերբակալվել է մարիխուանա պահելու համար, սակայն չի դատապարտվել և որպես պատիժ ստացել է մի քանի ամիս անվճար հասարակական-օգտակար աշխատանքներ կատարելու համար, որոնք կատարել է Սան Լուիս Օբիսպո քաղաքի խանութներից մեկում աշխատելով։
1968 թվականի աշնանը Հերբերտը զորակոչվել է ԱՄՆ բանակ, որն այն ժամանակ պատերազմ էր վարում Վիետնամում։ Նրա կրթության մակարդակի, դրական հատկանիշների և գաղափարական դատողությունների կապակցությամբ Մալինը, ի վերջո, զինվորական ծառայությունից ազատվելու և Միացյալ Նահանգներում այլընտրանքային քաղաքացիական ծառայության անցնելու հնարավորություն է ստացել։ 1969 թվականի փետրվարին, դատարանի կողմից նշանակված պատիժը կրելով, Հերբերտը տեղափոխվել է Սեբաստոպոլ քաղաք, որտեղ այդ ժամանակ բնակվում էր նրա քույրը։ Գտնվելով նրա տանը՝ Մալինն սկսել է ցույց տալ հոգեկան խանգարման նշաններ և շեղված վարքագիծ, ինչի պատճառով կամավոր դիմել է Մենդոսինո շրջանի «Mendocino State Hospital» հոգեբուժական կլինիկա, որտեղ վեցշաբաթյա հետազոտության արդյունքում նրան ախտորոշվել է «շիզոֆրենիա»՝ թմրանյութերի կախվածության հետ միասին ։ Նույն տարվա մայիսին նա հեռացել է բուժական հաստատությունից և ուղևորվել Թահո լճի շրջանում գտնվող առողջարաններից մեկը, որտեղ գտել է սպասք լվացող մեքենայի աշխատանքը։ Սակայն, մի քանի ամիս անց, վարչակազմի հետ կոնֆլիկտի պատճառով նա ստիպված է եղել ազատվել աշխատանքից և վերադառնալ տուն՝ ծնողների մոտ, որտեղ սեպտեմբերին կամավոր դիմել է կլինիկա՝ թմրանյութերի կախվածության բուժման համար։ 1969 թվականի հոկտեմբերին նա սկսել է տառապել լսողական զգայապատրանքներով և սկսել է անպարկեշտ վարքագիծ դրսևորել, ինչի պատճառով ձերբակալվել է և հարկադրաբար տեղափոխվել Սան Լուիս Օբիսպոյի շրջանի կենտրոնական հոսպիտալի հոգեբուժական բաժանմունք։
Հոգեբուժական հետազոտության ընթացքում նրան ախտորոշվել է «պարանոիդալ շիզոֆրենիա», ինչի հետևանքով նրան նշանակվել է ութշաբաթյա բուժման կուրս։ Այդ ընթացքում Մալինը խոստովանել է իր նույնասեռական լինելը։ Նա դուրս է գրվել 1969 թվականի նոյեմբերի վերջին և կրկին վերադարձել է տուն՝ իր ծնողների մոտ, որտեղ շուտով գտել է աման լվացողի աշխատանքը տեղի սրճարաններից մեկում և ծանոթացել Սանտա Կրուս քաղաքում բնակվող Հիպի կոմունաներից մեկի բնակիչների հետ։ 1970 թվականի ամռանը Մալինն այդ կոմունայի ներկայացուցիչներից մեկի հետ մեկնել էր Հավայան կղզիներ, սակայն ինքնազգացողության վատթարացման պատճառով նա շուտով կրկին օգնության խնդրանքով դիմել էր տեղի հիվանդանոցներից մեկին, որից հետո վերադարձել էր տուն՝ Կալիֆոռնիա։ Նույն թվականի հուլիսին Հերբերտը կրկին ձերբակալվել է մարիխուանա պահելու համար։ Կալանքի մեջ գտնվելով՝ նա ընկել է գերակտիվության վիճակի մեջ, ինչի պատճառով տեղափոխվել է շրջանային հոգեբուժարան, սակայն վարչական և դատավարական խախտումների պատճառով նրա էտապավորման ժամանակ ստիպված են եղել Մալինին բաց թողնել 72 ժամից , և նա, ի վերջո, ազատվել է միայն վարչական տուգանքով։ Մեկ ամիս անց Հերբերտը փորձել է վերահաստատվել քոլեջում՝ հոգեբանության ուսումնասիրման նպատակով, սակայն նրա հոգեկան խանգարման պատճառով նրան մերժել են, որից հետո նա սոցիալական կոնֆլիկտի մեջ է մտել իր ծնողների հետ , լքել է տունը և գտել բեռնատարի վարորդի աշխատանքը։ 1971 թվականի սկզբին նրա հոգեկան վիճակը կտրուկ վատացել է՝ տառապելով մելամաղձությամբ և կլինիկական զառանցանքից, նա սափրել է գլուխը և խոսակցական ճառում ձայնը նմանեցրել մեքսիկական ակցենտին ։ Տարվել է մակրոբիոտիկայով, ինչի հետևանքով խիստ նիհարել է։
Նույն տարվա գարնանը նա հերթական անգամ կալանավորվել է հասարակական կարգը խախտելու և ձերբակալության ժամանակ դիմադրություն ցույց տալու համար։ Հերբերտը դատապարտվել է և որպես պատիժ մի քանի շաբաթ ազատազրկման է դատապարտվել։ Ազատվելով 1971 թվականի մայիսին՝ տեղափոխվել է Սան Ֆրանցիսկո, որտեղ հաջորդ 16 ամսվա ընթացքում ապրել է մարգինալներով և ապադասակարգայնացած այլ տարրերով բնակեցված քաղաքային շրջանում։ Այդ ընթացքում Մալինը ծանոթացել է Ռեինկարնացիայի հիպոթեզի հետևորդ Ալան Հանսենի հետ, որը Հերբերտին հավատացրել է, որ նա ընտրվել է Աստծո կողմից մարդկության փրկության համար, որի հետևանքով Մալինի մոտ մեսիանության համալիր է զարգացել։ 1972 թվականի աշնանը նա հերթական անգամ վերադարձել է իր ծնողների մոտ։ Լսողական հալյուցինացիաների հերթական նոպայի և անցանկալի անհարկի մտքերի առաջացման ժամանակ Հերբերտը ծնողներին և ծանոթներին հայտնել է, որ անհրաժեշտ է զոհաբերություններ կատարել՝ վերահաս խոշոր երկրաշարժից խուսափելու համար  ։
Սպանությունների շարք
Սպանությունների շարքն սկսվել է 1972 թվականի հոկտեմբերի 12-ին, երբ Մալինը Սանտա Կրուս շրջանի անտառաատ տարածքում բեյսբոլի ծեծանով ծեծի էր ենթարկել անտուն, 55-ամյա Լոուրենս Ուայթին ։ Հաջորդ սպանությունը Հերբերտը կատարել է նույն թվականի հոկտեմբերի 24-ին։ Նրա երկրորդ զոհը դարձել է ուսանողուհի, 24-ամյա Մերի Գուիլֆոյլը ։ Մալինը նրա վրա հարձակում է գործել հենց մեքենայի սրահում, որի ընթացքում դանակի մի քանի հարված է հասցրել նրան։ Հետագայում նա դիակը տարել է անտառապատ տեղանք, որտեղ մասնատել է նրան և մարմնի մնացորդները նետել բլուրների լանջերին։ 1972 թվականի նոյեմբերի 2-ին Հերբերտը գնացել է Լոս Գատոս քաղաքում գտնվող եկեղեցի, որտեղ հարձակում է գործել 64-ամյա քահանա Անրի Տոմեի վրա, որի ժամանակ ծեծել է նրան և դանակի մի քանի հարված հասցրել, որից վերջինս մահացել է։ Սպանության հետաքննության ընթացքում հայտնաբերվել են հանցագործի մատնահետքերը, ինչպես նաև հայտնաբերվել է հանցագործության վկան, որը ոստիկանությանը նկարագրել է Մալինի արտաքինի և հագուստի նշանները ։ Այդ սպանությունները, իր կարծիքով, նա կատարել է հոր ձայնի ազդեցության տակ, որը նրան կոչ էր անում տելեպատիայի միջոցով կատարել այդ գործողությունները ։
1973 թվականի հունվարի 25-ին Մալինը գնացել է իր համադասարանցի և ընկեր, 25-ամյա Ջիմ Ջաներիի տուն, որը շրջանում հայտնի է որպես Սանտա Կրուս քաղաքում թմրավաճառ ։ Սակայն այդ օրը պարզվել է, որ Ջաներիի տանը բնակվում է նրա ընկերն ու թմրավաճառի ընկերակից Ռոբերտ Ֆրենսիսը, իսկ Ջիմը տեղափոխվել է նոր բնակության վայր։ Ֆրենսիսի կնոջից իմանալով Ջիմ Ջաներիի բնակության նոր հասցեն ՝ Հերբերտը գնացել է նրա տուն, որտեղ երկու երիտասարդների միջև վեճ է սկսվել, որի ընթացքում Մալինը գնդակահարել է նրան և նրա 21-ամյա կնոջը՝ Ջոանին ։ Նույն օրը՝ երեկոյան, Մալինը վերադարձել է Ֆրենսիսների տուն։ Ընտանիքի ղեկավարի բացակայության ժամանակ Հերբերտը ներխուժել է տուն և սպանել Ֆրենսիսի կնոջը՝ 29-ամյա Քեթի Ֆրենսիսին, ինչպես նաև նրանց որդիներին՝ 9-ամյա Դեյվիդ Հյուզին և 4-ամյա Դեյմոն Ֆրենսիսին՝ վկաներից ազատվելու նպատակով ։
Մի քանի շաբաթ անց՝ 1973 թվականի փետրվարի 10-ին, Մալինը Սանտա Կրուս քաղաքի անտառապատ տարածքի ծայրամասում հանդիպել է արշավի համար հարմար վայր փնտրող չորս դեռահասի։ Ներկայանալով որսորդ՝ Մալինը երիտասարդներից պահանջել է լքել անտառի տարածքը, սակայն մերժում է ստացել, որից հետո կրակ է բացել նրանց վրա, ինչի հետևանքով նրանք բոլորը սպանվել են։ Նրա զոհերը դարձել են 18-ամյա Դեյվիդ Օլայքերը, 18-ամյա Ռոբերտ Սպեկտորը, 19-ամյա Բրայան Քերդը և 15-ամյա Մարկ Դրայբելբիսը, որոնց մարմինները հայտնաբերվել են ընդամենը մի քանի օր անց։ Մահացած դեռահասների անձնական իրերից Մալինը հափշտակել է 22 տրամաչափի հրացան։ Վերջին սպանությունը Մալինը կատարել է երեք օր անց։ Սանտա Կրուսի արևմտյան շրջաններով ուղևորության ժամանակ նա տներից մեկի կողքին տեսել է իր տնամերձ հողամասում աշխատող 72-ամյա Ֆրեդ Պերեսին։ Առանց ակնհայտ պատճառի՝ Մալինը շրջադարձ է կատարել, կանգնեցրել իր մեքենան տան դիմաց, քաշել 22 տրամաչափի հրացանը և գնդակահարել նրան։ Քանի որ Մալինը սպանություն է կատարել օրվա ցերեկային ժամերին, հանցագործության ականատես է դարձել մի քանի մարդ, որոնք հիշել են Մալինի ավտոմոբիլային համարը և այդ տվյալները փոխանցել ոստիկանությանը ։
Ձերբակալություն և դատ
Հերբերտ Մալինը ձերբակալվել է Ֆրեդ Պերեսի սպանությունից մի քանի րոպե անց։ Ձերբակալության ժամանակ նա դիմադրություն ցույց չի տվել։ Նրա ավտոմեքենայի խուզարկության ընթացքում հայտնաբերվել է 22 տրամաչափի ատրճանակ և հրացան։ Բալիստիկ փորձաքննությունը հաստատել է, որ այդ զենքն օգտագործվել է Պերեսի, Ջիմ Ջաների և նրա կնոջ՝ Ջոանի, Քեթի Ֆրենսիսի և նրա երկու որդիների սպանության ժամանակ։ Դակտիլոսկոպիկ փորձաքննությունը հաստատել է Հերբերտի մատնահետքերի համապատասխանությունը քահանա Անրի Թոմեի սպանությունը կատարած հանցագործի մատնահետքերին, ինչի շնորհիվ Հերբերտ Մալինին 1973 թվականի փետրվարի 16-ին մեղադրանք է առաջադրվել 7 սպանության համար ։ Բրայան Քերդի, Մայքլ Սպեկտորի, Դևիդ Օլայքերի, Մարկ Դրայբելբիսի մարմինների հայտնաբերումից և հետագա փորձաքննությունից հետո նրան մեղադրանք է առաջադրվել ևս չորս սպանության համար ։ Մալինն իրեն մեղավոր չի ճանաչել և հայտարարել է, որ բոլոր սպանությունները կատարել է որպես զոհաբերություն՝ Կալիֆոռնիա նահանգում երկրաշարժից խուսափելու համար գլխի ձայների ազդեցության տակ, ինչի հիման վրա նրա փաստաբանները հայտարարել են նրա անմեղսունակության մասին ։
Դատավարությունը բացվել է 1973 թվականի հուլիսի 30-ին ։ Ընդհանուր առմամբ նրան մեղադրանք է առաջադրվել 10 սպանության համար։ Մալինն անմեղսունակության պատճառով չի ընդունել իր մեղքը, սակայն դատարանը նրան մեղսունակ է ճանաչել և իր գործողություններում հաշվետվություն է ներկայացրել, որի հիման վրա նույն թվականի օգոստոսի 20-ին Հերբերտը մեղավոր է ճանաչվել 10 սպանության մեջ ։ Դատապարտյալ լինելով՝ Մալինը խոստովանական ցուցմունքներ է տվել Անրի Տոմեի, Մերի Գուիլֆոյլի և Լոուրենս Ուայթի սպանության մեջ ։ Նույն տարվա աշնանը Մալինը դատարանի առաջ է ներկայացվել Սանտա Կլարա շրջանում, քանի որ Թոմեի սպանությունը նա կատարել է այդ շրջանի տարածքում։ Նա ճանաչվել է մեղավոր և 1973 թվականի դեկտեմբերի 22-ին ստացել ևս մեկ ժամկետ՝ ցմահ ազատազրկման տեսքով ։
Բանտարկություն
Կյանքի հետագա բոլոր տարիները Հերբերտ Մալինն անցկացրել է Կալիֆոռնիա նահանգի տարբեր քրեակատարողական հիմնարկներում։ 1980 թվականին նա իրավունք է ստացել պայմանական վաղաժամկետ ազատման միջնորդություն ներկայացնել, սակայն կամավոր հրաժարվել է դրանից ։ Հետագայում 1982 թվականից սկսած՝ նա 8 անգամ միջնորդություն է ներկայացրել, բայց նրան միշտ մերժել են։ Բանտարկության տարիներին Մալինը ձեռք է բերել օրինակելի բանտարկյալի համբավ, կրթություն է ստացել լանդշաֆտային պատկերագծման բնագավառում և յուրացրել է ևս մի քանի մասնագիտություններ ։ 1985 թվականի լսումների ժամանակ նա հայտարարել է իր արարքի համար զղջալու մասին ։ 1996 թվականին նրա պայմանական վաղաժամկետ ազատման վերաբերյալ հերթական լսումների ժամանակ Մալինը հայտարարել է, որ ազատ արձակվելու դեպքում հույս ունի աշխատանք գտնել կրթական հաստատություններում երիտասարդության հետ աշխատելու համար ։ Պայմանական վաղաժամկետ ազատման վերջին միջնորդությունը Հերբերտ Մալինը ներկայացրել է 2011 թվականի սկզբին, սակայն նրան կրկին մերժել են և արգելել են նման միջնորդություններ ներկայացնել մինչև 2021 թվականը ։ 2019 թվականի դեկտեմբերի դրությամբ Մալինը շարունակում է իր պատիժը կրել «Mule Creek State Prison» բանտում ։
Ծանոթագրություններ
Կատեգորիա:Ամերիկացի սերիական մարդասպաններ Կատեգորիա:Ամերիկացի հանցագործներ Կատեգորիա:Անձինք Կալիֆոռնիայից
Վալֆլորիանա
Վալֆլորիանա (Valfloriana), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 533 մարդ (2008), բնակչության խտություն՝ 13 մարդ/կմ²։ Զբաղեցնում է 39 կմ² մակերես։ Փոստային ինդեքս՝ 38040։ Հեռախոսային կոդ՝ 0462։
Ժողովրդագրություն
Բնակչություն
Ստեփան Բարսեղյան
Ստեփան Սարիբեկի Բարսեղյան, ՀՀ պետական և քաղաքական գործիչ։